Document ID: 32001R0260

Kommissionens forordning (EF) nr. 260/2001
af 8. februar 2001
til Rådets forordning (EØF) nr. 3677/90 om foranstaltninger til modvirkning af ulovlig anvendelse af visse stoffer til fremstilling af narkotika og psykotrope stoffer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3677/90 af 13. december 1990 om foranstaltninger til modvirkning af ulovlig anvendelse af visse stoffer til fremstilling af narkotika og psykotrope stoffer(1), senest ændret ved Kommissionens forordning (EØF) nr. 3769/92(2), især artikel 10, stk. 3, og
ud fra følgende betragtninger:
(1) Den beslutning, som De Forenede Nationers kommission for narkotiske stoffer traf i marts 2000 om at tilføje norephedrin til tabel I i bilaget til FN-konventionen fra 1988, skal implementeres.
(2) Det er nødvendigt at foretage en ændring i kategori I i bilaget til forordning (EØF) nr. 3677/90 med henblik på at sikre overensstemmelse med bestemmelserne i denne beslutning.
(3) Denne ændring vil betyde et yderligere skridt i den fortløbende proces med at sikre overensstemmelse med Rådets direktiv 92/109/EØF af 14. december 1992 om fremstilling og markedsføring af visse stoffer, der benyttes ved ulovlig fremstilling af narkotika og psykotrope stoffer(3), senest ændret ved Kommissionens direktiv 2001/8/EF(4).
(4) Foranstaltningerne i denne forordning er i overensstemmelse med udtalelsen fra det i henhold til artikel 10 i forordning (EØF) nr. 3677/90 nedsatte udvalg -
UDSTEDT FØLGENDE FORORDNING:
Artikel 1
Bilaget til forordning (EØF) nr. 3677/90 erstattes med bilaget til denne forordning.
Artikel 2
Forordningen træder i kraft den 1. marts 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. februar 2001.

Labels: 0
11
1